CELEX: 
Language: ro
Date: 2019-10-01 00:00:00
Title: REGULAMENTUL DELEGAT (UE) …/… AL COMISIEI de completare a Regulamentul (UE) 2019/1241 al Parlamentului European și al Consiliului cu norme detaliate privind punerea în aplicare a închiderilor în timp real în ceea ce privește pescuitul de crevete nordic în Skagerrak

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Unul dintre principalele obiective ale politicii comune în domeniul pescuitului (PCP), introdus prin Regulamentul (UE) nr. 1380/2013
                  1
                (denumit în continuare „regulamentul de bază”), este de a garanta că activitățile de pescuit și de acvacultură asigură condiții de mediu sustenabile pe termen lung și sunt gestionate de o manieră consecventă cu obiectivul de a  realiza beneficii economice, sociale și de ocupare a forței de muncă și de a contribui la disponibilitatea aprovizionării cu alimente. În același timp, acest regulament definește cadrul general pentru cooperarea regională în privința măsurilor de conservare.
            
            
               Regulamentul (UE) 2019/1241
                  2
               , care stabilește măsurile tehnice regionale pentru Marea Nordului în anexa V, a intrat în vigoare abia la 14 august 2019 și nu prevede măsuri tranzitorii în ceea ce privește procedura de adoptare a actelor delegate de modificare a acestor măsuri tehnice regionale. Recomandarea comună a fost prezentată de Belgia, Danemarca, Franța, Germania, Țările de Jos, Suedia și Regatul Unit și a fost evaluată de CSTEP înainte de intrarea în vigoare a Regulamentul (UE) 2019/1241 și, prin urmare, nu a făcut trimitere la Regulamentul (UE) 2019/1241. Totuși, având în vedere aceste circumstanțe excepționale, Comisia consideră că, pe baza informațiilor de care dispune în această etapă a recomandării comune și a evaluării CSTEP, nu pare să existe niciun element care să indice că măsurile tehnice propuse nu ar respecta cerințele stabilite pentru măsurile tehnice la articolul 15 din Regulamentul (UE) 2019/1241.
            
            
               Regulamentul (UE) nr. 2018/973
                  3
                stabilește un plan multianual în acest sens pentru stocurile demersale din Marea Nordului și pentru activitățile de pescuit care exploatează stocurile respective. Articolul 9 din Regulamentul (UE) 2018/973 împuternicește Comisia să adopte acte delegate în conformitate cu articolul 16 din acest regulament, pentru a completa regulamentul respectiv în ceea ce privește măsurile tehnice. Aceste măsuri tehnice pot include specificații privind caracteristicile uneltelor de pescuit și norme care reglementează utilizarea acestora, precum și limitări sau interdicții privind utilizarea anumitor unelte de pescuit și privind anumite activități de pescuit, în anumite zone sau perioade. 
            
            
               În cazul în care Comisiei i se conferă competența de a adopta măsuri prin intermediul unor acte delegate, articolul 18 din regulamentul de bază prevede că statele membre cu un interes direct de gestionare pot să transmită recomandări comune vizând îndeplinirea obiectivelor măsurilor de conservare relevante ale Uniunii, ale planurilor multianuale sau ale planurilor specifice de aruncare a capturilor înapoi în mare. În cazul în care convin asupra unei recomandări comune, statele membre pot propune Comisiei să o transpună într-un act delegat. 
            
            
               În acest context, Grupul Scheveningen a adoptat următoarea recomandare comună în vederea punerii în aplicare a măsurilor care au constituit rezultatul consultărilor consemnate în procesul-verbal convenit al reuniunii cu Norvegia din 2018
                  4
               . Aceste măsuri reprezintă rezultatul activității grupului de lucru UE-Norvegia pentru măsuri tehnice în Skagerrak și au fost discutate în cadrul consultărilor oficiale dintre UE și Norvegia desfășurate în perioada 5-6 septembrie 2018 la Göteborg, în Suedia, și în conformitate cu articolele 3 și 4 din Acordul UE-Norvegia privind accesul reciproc la pescuit în Skagerrak
                  5
               . Această recomandare comună include, de asemenea, propuneri de modificare a Regulamentului (UE) nr. 724/2010 al Comisiei din 12 august 2010 de stabilire a normelor de aplicare a închiderilor în timp real ale anumitor activități de pescuit în Marea Nordului și Skagerrak
                  6
               .
            
            
               În temeiul articolului 18 din regulamentul de bază, responsabilii din domeniul pescuitului din statele membre de la Marea Nordului care cooperează în cadrul Grupului Scheveningen începând din 2004 au instituit un grup la nivel înalt în decembrie 2013 și au convenit asupra unui memorandum de înțelegere care stabilește principiile și metodele de lucru ale grupului. Membrii grupului sunt Belgia, Danemarca, Franța, Germania, Țările de Jos, Suedia și Regatul Unit. Grupul este condus de un președinte desemnat anual, în perioada 1 ianuarie 2019 - 31 decembrie 2019 președinția fiind asigurată de Danemarca. Grupul la nivel înalt este asistat de un grup tehnic pentru elaborarea recomandărilor comune.
            
            
               2.CONSULTĂRI PREALABILE ADOPTĂRII ACTULUI
            
            
               Consultări cu părțile interesate
            
            
               Grupul Scheveningen este conștient de importanța unei contribuții semnificative a părților interesate la procesul de elaborare a recomandărilor comune, având în vedere articolul 18 alineatul (2) din regulamentul de bază. 
            
            
               Pe durata activității grupului de lucru UE-Norvegia și a consultărilor dintre UE și Norvegia cu privire la măsurile tehnice din Skagerrak, au avut loc contacte periodice și detaliate cu părțile interesate, care au condus la această recomandare comună. În special, grupul de lucru a purtat discuții ample cu membrii grupului de lucru pentru Skagerrak și Kattegat din cadrul Consiliului consultativ pentru Marea Nordului (NSAC), precum și cu industria norvegiană afectată de această recomandare comună, în special în cadrul consultărilor dintre UE și Norvegia, desfășurate la 25 aprilie 2018 la Skagen, în Danemarca, și la 26 mai 2018 la Göteborg, în Suedia. În plus, reprezentanții statelor membre au participat la reuniuni ale grupului de lucru pentru Skagerrak și Kattegat din cadrul NSAC. 
            
            
               La 10 iulie 2018, grupul de lucru UE-Norvegia a transmis un proiect de raport organizațiilor de producători afectate din domeniul pescuitului, în vederea consultării (pentru Suedia: Sveriges Fiskares Producentorganisation, Havs- och Kustfiskarnas Producentorganisation și Swedish Pelagic Federation; pentru Danemarca: Danmarks Fiskeriforening Producent Organisation). Observațiile scrise ale organizațiilor de producători vizate cu privire la acest proiect de raport au fost anexate la raportul finalizat înainte de consultările UE-Norvegia din septembrie 2018.
            
            
               Recomandări comune
            
            
               În conformitate cu procedura descrisă la articolul 18 din Regulamentul (UE) nr. 1380/2013, recomandarea comună reprezintă rezultatul discuțiilor dintre statele membre cu un interes direct de gestionare. 
            
            
               Recomandarea comună conținea două elemente principale. 
            
            
               1.Specificarea închiderilor în timp real pentru protecția puietului de crevete nordic (Pandalus borealis). Recomandarea comună include scutirea traulelor pentru pescuitul de creveți prevăzute cu dispozitive specifice de reducere a capturilor nedorite de puiet. Aceste elemente sunt în conformitate cu cele indicate în procesul-verbal convenit în urma consultărilor UE-Norvegia din perioada 5-6 septembrie 2018.
            
            
               2.Extinderea acestei liste de unelte scutite pentru a le include și pe cele specificate în închiderile în timp real existente în scopul protejării puietului de specii de pește din Marea Nordului și Skagerrak. În recomandarea comună se propune includerea traulelor pentru pescuitul de creveți, astfel cum se precizează la punctul 1 de mai sus, și excluderea traulelor utilizate pentru pescuitul de langustine dacă nu sunt echipate cu o grilă Nordmøre.
            
            
         
         
            
               Comitetul științific, tehnic și economic pentru pescuit (CSTEP) 
            
            
               Principalele elemente ale recomandării comune prezentate Comisiei la 7 martie 2019 au fost evaluate de CSTEP în cadrul sesiunii sale plenare din perioada 1-5 iulie 2019, pe baza unei evaluări inițiale
                  7
                ad-hoc.
            
            
               În ceea ce privește elementele specifice, CSTEP a concluzionat următoarele: 
            
            
               Sistemul de închideri în timp real propus poate avea efecte pozitive în materie de conservare, în conformitate cu obiectivul Regulamentului (UE) 2018/973.  Prin urmare, ar părea oportun ca acesta să fie introdus în Skagerrak în conformitate cu specificațiile stabilite în recomandarea comună, astfel cum a fost prezentată de Grupul Scheveningen. Eficacitatea sistemului de închideri în timp real ar trebui să facă obiectul unei monitorizări atente și să fie evaluată în conformitate cu mecanismul de revizuire stabilit în recomandarea comună. În acest sistem ar trebui integrat un program specific de monitorizare a grilei combinate, pentru a se asigura faptul că aceasta menține în mod constant capturile de puiet de creveți din specia Pandalus sub nivelul limită.
            
            
               Regulamentul (CE) nr. 724/2010 ar putea fi modificat pentru a include în lista uneltelor scutite de închiderile în timp real unelte prevăzute cu dispozitive de selecție, în măsura în care acestea sunt suficiente pentru a menține capturile accidentale de pește sub nivelurile limită specificate în regulamentul respectiv. Totuși, în cazul traulelor utilizate pentru pescuitul de langustine care sunt echipate cu o grilă de filtrare Nordmøre, eficiența lor depinde de lungimea speciilor capturate accidental. Prin urmare, este oportun să se integreze un program de monitorizare specific pentru astfel de unelte, pentru a se asigura faptul că nu sunt atinse pragurile. În plus, recunoscând starea gravă a codului din Marea Nordului și eficacitatea dovedită a grilelor Nordmøre pentru reducerea capturilor accidentale de cod la sub 1 % din totalul capturilor atunci când sunt utilizate pentru pescuitul de langustine, este oportun să se promoveze utilizarea acestor unelte și să se permită statelor membre să colecteze date cu privire la eficacitatea lor în ceea ce privește reducerea capturilor de puiet de pește în contextul închiderilor în timp real. În cazul în care aceste date indică depășirea nivelurilor limită, utilizarea uneltelor respective nu ar mai trebui să fie permisă în cadrul închiderilor în timp real relevante. 
            
            
               Totodată, în conformitate cu punctul 18.15 din Ghidul practic comun, este posibil, din motive de urgență, de simplitate sau din alte motive practice, să se includă într-un act dispoziții care constituie de fapt modificări de fond ale unui alt act. Aceste modificări de fond pot viza domeniul de aplicare al unui alt act, derogări de la obligațiile impuse de acesta, exceptări de la perioada de aplicare a actului respectiv și așa mai departe. Punctul 18.15.2 din Ghidul practic comun precizează, de asemenea, că, în cazul în care o modificare de fond are un domeniu de aplicare foarte limitat, este acceptabil să nu se efectueze o modificare a textului actului corespunzător.
            
            
               Pe baza evaluării de către CSTEP și a evaluării interne de către serviciile Comisiei a informațiilor furnizate de Grupul Scheveningen, Comisia consideră că recomandarea comună prezentată este în conformitate cu articolul 18 din Regulamentul (UE) nr. 1380/2013, astfel cum s-a subliniat mai sus.
            
            
               3.ELEMENTE JURIDICE ALE ACTULUI DELEGAT
            
            
               Rezumatul acțiunii propuse
            
            
               Principala acțiune juridică este adoptarea unor măsuri necesare pentru respectarea obligațiilor care decurg din legislația Uniunii în domeniul mediului.
            
            
               Regulamentul precizează activitățile de pescuit din anumite zone pentru care se vor aplica măsuri specifice. 
            
            
               Temeiul juridic
            
            
               Articolele 15 și 19 din Regulamentul (UE) 2019/1241 al Parlamentului European și al Consiliului. 
            
            
               Principiul subsidiarității
            
            
               Propunerea intră în sfera competenței exclusive a Uniunii Europene.
            
            
               Principiul proporționalității
            
            
               Propunerea se înscrie în sfera de aplicare a competențelor delegate conferite Comisiei prin articolele 15 și 19 din Regulamentul (UE) 2019/1241 al Parlamentului European și al Consiliului și nu depășește ceea ce este necesar pentru realizarea obiectivului dispozițiilor respective.
            
            
               Alegerea instrumentelor
            
            
               Instrumentul propus: regulament delegat al Comisiei.
            
            
               
         
         
            
               REGULAMENTUL DELEGAT (UE) …/… AL COMISIEI
            
            
               din 1.10.2019
            
            
               de completare a Regulamentul (UE) 2019/1241 al Parlamentului European și al Consiliului cu norme detaliate privind punerea în aplicare a închiderilor în timp real în ceea ce privește pescuitul de crevete nordic în Skagerrak
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr. 2019/2006 și (CE) nr. 1224/2009 ale Consiliului și a Regulamentelor (UE) nr. 1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr. 894/97, (CE) nr. 850/98, (CE) nr. 2549/2000, (CE) nr. 254/2002, (CE) nr. 812/2004 și (CE) nr. 2187/2005 ale Consiliului
                  8
               , în special articolul 15 alineatul (2), 
            
            
               întrucât:
            
            
               (1)La 14 august 2019, a intrat în vigoare un nou Regulament (UE) 2019/1241 privind conservarea resurselor piscicole și protecția ecosistemelor marine prin măsuri tehnice. Acesta stabilește, în anexa V, dispoziții specifice privind măsurile tehnice stabilite la nivel regional pentru Marea Nordului, Skagerrak și Kattegat, care includ, de asemenea, norme privind dimensiunile ochiurilor de plasă, condițiile asociate și capturile accidentale. Articolul 15 din regulamentul respectiv împuternicește Comisia să adopte acte delegate în vederea modificării, a completării, a abrogării sau a derogării de la măsurile tehnice prevăzute în anexele la Regulamentul (UE) 2019/1241, inclusiv în sensul dispozițiilor privind închiderile în timp real și schimbarea zonei de pescuit. 
            
            
               (2)Regulamentul (UE) 2019/1241 stabilește cadrul măsurilor tehnice care ar trebui să contribuie la atingerea obiectivelor PCP de a pescui la nivelurile producției maxime durabile, de a reduce capturile nedorite și de a elimina aruncarea capturilor înapoi în mare, precum și de a contribui la realizarea unei stări ecologice bune, astfel cum se prevede în Directiva 2008/56/CE a Parlamentului European și a Consiliului. Aceste măsuri tehnice ar trebui să contribuie în mod concret la protecția concentrărilor de puiet și de populații aflate în perioada de reproducere ale speciilor marine prin utilizarea unor unelte de pescuit selective și prin măsuri de evitare a capturilor nedorite.
            
            
               (3)Regulamentul (UE) 2019/1241 nu prevede măsuri tranzitorii. Prin urmare, pentru a se asigura compatibilitatea dintre prezentul regulament delegat, Regulamentul (UE) nr. 724/2010 al Comisiei
                  9
                și Regulamentul (UE) 2019/1241 care a abrogat capitolul IV titlul IV secțiunea 3 din Regulamentul (CE) nr. 1224/2009
                  10
               , este necesar să se aplice condițiile stabilite în Regulamentul (UE) 2019/1241, ținând seama, în același timp, de circumstanțele excepționale implicate. 
            
            
               (4)Pe baza informațiilor furnizate de statele membre, Comitetul științific, tehnic și economic pentru pescuit (CSTEP) a evaluat în mod pozitiv
                  11
                informațiile furnizate de grupul regional în sprijinul măsurilor tehnice incluse în recomandarea comună. Această recomandare comună a fost elaborată și transmisă de statele membre și evaluată de CSTEP înainte de intrarea în vigoare a Regulamentul (UE) 2019/1241 și, prin urmare, nu s-a referit la regulamentul respectiv. Cu toate acestea, având în vedere circumstanțele excepționale, Comisia consideră că, pe baza informațiilor de care dispune în această etapă a recomandării comune și a evaluării CSTEP, nu pare să existe niciun element care să indice că măsurile tehnice suplimentare propuse nu ar respecta cerințele stabilite pentru măsurile tehnice la articolul 15 din Regulamentul (UE) 2019/1241.
            
            
               (5)În cazul în care statele membre cu un interes direct de gestionare într-o anumită activitate de pescuit consideră că sunt necesare măsuri pentru a asigura protecția concentrărilor de puiet prin închideri în timp real ale unor zone de pescuit, Comisia este împuternicită să adopte astfel de măsuri, în conformitate cu articolul 15 alineatul (2) din Regulamentul (UE) 2019/1241, prin intermediul unor acte delegate, pe baza unei recomandări comune prezentate de statele membre în cauză. 
            
            
               (6)Articolul 19 din Regulamentul (UE) 2019/1241 stabilește elementele specifice care trebuie incluse într-o recomandare comună cu privire la crearea de închideri în timp real. 
            
            
               (7)În conformitate cu articolul 19 alineatul (1) litera (d) din Regulamentul (UE) 2019/1241, recomandarea comună prezentată cu privire la crearea de închideri în timp real trebuie să includă măsuri de control și de monitorizare. Procesul-verbal convenit privind concluziile consultărilor dintre Uniunea Europeană și Norvegia desfășurate la 6 septembrie 2018 stabilește procedurile și metodologia de eșantionare pentru adoptarea de închideri în timp real în ceea ce privește crevetele nordic (Pandalus borealis) în Skagerrak.
            
            
               (8)Belgia, Danemarca, Franța, Germania, Țările de Jos, Suedia și Regatul Unit au un interes direct de gestionare în activitățile de pescuit din Skagerrak. După consultarea Consiliului consultativ pentru Marea Nordului, aceste state membre au prezentat Comisiei, la 7 martie 2019, o recomandare comună privind un act delegat de transpunere în legislația Uniunii a măsurilor stabilite în respectivul proces-verbal convenit. Recomandarea comună a fost modificată la 26 august 2019.
            
            
               (9)Grupul de experți în domeniul pescuitului a fost consultat cu privire la recomandarea comună la 31 iulie 2019.
            
            
               (10)CSTEP a considerat că sistemul de închideri în timp real propus poate avea efecte pozitive în materie de conservare, în conformitate cu obiectivul Regulamentului (UE) 2018/973
                  12
               .  Prin urmare, ar părea oportun ca acesta să fie introdus în Skagerrak în conformitate cu specificațiile stabilite în recomandarea comună, astfel cum a fost prezentată de Grupul Scheveningen. Eficacitatea sistemului de închideri în timp real ar trebui să facă obiectul unei monitorizări atente și să fie evaluată în conformitate cu mecanismul de revizuire stabilit în recomandarea comună. În acest sistem ar trebui integrat un program specific de monitorizare a grilei combinate Nordmøre de filtrare în funcție de dimensiuni, pentru a se asigura faptul că aceasta menține în mod constant capturile de puiet de creveți din specia Pandalus sub nivelul limită.
            
            
               (11)Potrivit recomandării comune, navele care pescuiesc crevete nordic cu ajutorul traulelor de fund cu o dimensiune a ochiurilor de plasă între 35 și 69 mm, echipate cu grile de filtrare Nordmøre cu un spațiu maxim între bare de 19 mm ar trebui să fie autorizate să pescuiască în continuare specia respectivă în zonele care fac obiectul închiderilor în timp real.
            
            
               (12)Regulamentul (UE) nr. 724/2010 al Comisiei
                  13
                stabilește norme de aplicare a închiderilor în timp real ale anumitor activități de pescuit în Marea Nordului și Skagerrak. Articolul 7 din Regulamentul (UE) nr. 724/2010 prevede că, atunci când procentul de puiet dintr-o captură atinge un anumit nivel limită, statul membru costier în cauză trebuie să interzică pescuitul în zona respectivă cu orice unelte de pescuit altele decât: traule pelagice, plase-pungă, setci în derivă și jigg-uri pentru hering, macrou și stavrid negru; vintire; drage pentru scoici Saint-Jacques; și setci. 
            
            
               (13)CSTEP a evaluat traulele de fund cu dimensiunea ochiurilor de plasă între 35 și 69 mm utilizate pentru pescuitul de crevete nordic, echipate cu grile de filtrare Nordmøre cu un spațiu maxim între bare de 19 mm și a concluzionat că aceste traule sunt deosebit de selective și de eficace în ceea ce privește reducerea capturilor accidentale de exemplare de puiet de pește
                  14
               . Având în vedere acest aviz, este oportun ca respectivele unelte de pescuit, utilizate pentru pescuitul de crevete nordic, să fie adăugate pe lista de unelte exceptate prevăzută la articolul 7 alineatul (1) din Regulamentul (CE) nr. 724/2010.
            
         
         
            
               (14)Deși confirmă eficacitatea grilelor Nordmøre în ceea ce privește reducerea capturilor accidentale de exemplare de puiet de pește, CSTEP ia act, de asemenea, de faptul că, în ceea ce privește reducerea la minimum a capturilor de puiet de crevete nordic, este necesar să se verifice eficacitatea uneltelor prevăzute cu o grilă Nordmøre combinată. Pe baza avizului CSTEP, este oportun să se prevadă programe specifice de monitorizare pentru a se verifica dacă aceste unelte mențin în mod constant proporția capturilor de puiet de crevete nordic la un nivel scăzut.
            
            
               (15)CSTEP confirmă beneficiile în materie de conservare aduse de uneltele prevăzute cu grile Nordmøre atunci când sunt utilizate pentru pescuitul de langustine (Nephrops norvegicus). Având în vedere avizul respectiv și recunoașterea capacității acestor unelte de a reduce la minimum capturile accidentale de cod, este oportun ca respectivele unelte de pescuit, utilizate pentru pescuitul de langustină, să fie adăugate pe lista de unelte exceptate prevăzută la articolul 7 alineatul (1) din Regulamentul (CE) nr. 724/2010.
            
            
               (16)CSTEP observă însă că eficacitatea acestor dispozitive în cadrul pescuitului de langustină depinde de lungimea speciilor capturate accidental în cursul operațiunilor de pescuit și că aceasta va determina dacă se ating sau nu nivelurile limită de capturi. Pentru a se asigura că aceste unelte mențin în mod constant capturile accidentale de puiet sub nivelul limită și pentru a permite statelor membre să colecteze date suplimentare, astfel cum a indicat CSTEP, operațiunile de pescuit în care se utilizează aceste unelte de pescuit în zonele închise ar trebui să facă obiectul unui program specific de monitorizare. 
            
            
               (17)În esență, având în vedere toate constatările de mai sus, Comisia consideră că adăugarea acestor unelte pe lista uneltelor exceptate prevăzută la articolul 7 alineatul (1) din Regulamentul (CE) nr. 724/2010 pentru a permite derogări cu titlu temporar reprezintă o abordare pragmatică, dar în același timp prudentă, înțelegând că neincluderea acestora în listă ar împiedica colectarea de date. În plus, s-a dovedit că grilele Nordmøre utilizate pentru pescuitul de langustină pot reduce la niveluri minime capturile de cod. Având în vedere situația actuală a stocului de cod din Marea Nordului, Comisia consideră, prin urmare, că utilizarea acestor unelte este adecvată pentru a reduce cât mai  mult posibil capturile nedorite de cod.
            
            
               (18)Având în vedere faptul că Regulamentul (UE) 2019/1241 a abrogat, în capitolul IV titlul IV secțiunea 3 din Regulamentul (CE) nr. 1224/2009
                  15
               , dispoziția de împuternicire pe baza căreia a fost adoptat Regulamentul (UE) nr. 724/2010 al Comisiei, împiedicând astfel posibilitatea de a aduce noi modificări actului respectiv, dat fiind că este necesar să se prevadă punerea în aplicare a măsurilor cuprinse în procesul-verbal convenit, astfel cum a fost prezentat în recomandarea comună, este oportun să se adopte modificările necesare prin includerea unei dispoziții corespunzătoare prin intermediul prezentului regulament delegat. 
            
            
               (19)Măsurile propuse în recomandarea comună sunt în conformitate cu articolul 18 alineatul (3) din Regulamentul (UE) nr. 1380/2013, precum și cu articolul 15 alineatele (2), (4) și (5) și cu articolul 19 din Regulamentul (UE) 2019/1241 și, prin urmare, pot fi incluse în prezentul regulament,
            
            
                 
            
            
               ADOPTĂ PREZENTUL REGULAMENT:
            
            
               Articolul 1
            
            
               Obiect
            
            
               Prezentul regulament stabilește norme detaliate privind punerea în aplicare a închiderilor în timp real în ceea ce privește pescuitul în Skagerrak, în vederea protejării puietului de crevete nordic (Pandalus borealis).
            
            
               Articolul 2
               Definiții
            
            
            
               În sensul prezentului regulament, se aplică următoarele definiții:
            
            
               (a)„Skagerrak” înseamnă zona delimitată la vest de o linie trasată de la farul Hanstholm la farul Lindesnes și la sud de o linie trasată de la farul Skagen la farul Tistlarna și de la acest punct la cel mai apropiat punct de pe coasta suedeză;
            
            
               (b)„lansare” înseamnă acțiunea efectuată între desfășurarea și retragerea unei plase de pescuit.
            
            
               (c)„plan de desfășurare comun” înseamnă un plan specificat în cadrul unui program specific de control și inspecție instituit în temeiul articolului 95 din Regulamentul (UE) nr. 1224/2009 al Consiliului.
            
            
               (d)„puiet de crevete nordic” înseamnă specimenele de crevete nordic (Pandalus borealis) cu lungimea carapacei mai mică de 14,8 mm. Lungimea carapacei se măsoară în paralel cu linia mediană, începând din partea posterioară a orbitei fiecărui ochi până la capătul distal al carapacei.
            
            
               (e)„grilă Nordmøre” înseamnă un dispozitiv de selecție introdus într-un traul, care constă dintr-o grilă înclinată cu un orificiu de evacuare. Dispozitivul permite trecerea creveților sau a langustinelor, excluzând în același timp capturile accidentale nedorite de pești, aceștia fiind orientați către orificiul de evacuare.
            
            
               Articolul 3
            
         
         
            
               Nivelul limită de captură
            
            
               Nivelul de captură care determină închiderile în timp real ale activităților de pescuit în temeiul prezentului regulament este de 20 % din greutatea puietului de crevete nordic în raport cu captura totală de crevete nordic, la o lansare.
            
            
               Articolul 4
            
            
               Inspecții 
            
            
               1.Sursa de informații pentru monitorizarea nivelurilor limită de captură o reprezintă inspecțiile pe mare efectuate de autoritățile de control competente pe navele de pescuit care pescuiesc crevete nordic (Pandalus borealis) cu traule de fund cu o dimensiune a ochiurilor de plasă de cel puțin 32 mm.
            
            
               2.Statul membru costier și/sau statul membru care participă la o operațiune comună în cadrul unui plan de desfășurare comun identifică zonele și perioadele în care există riscul de a se atinge nivelul limită de captură. 
            
            
               3.Se efectuează inspecții, în special, în zonele identificate în conformitate cu alineatul (2), pentru a se evalua dacă procentul de puiet de crevete nordic atinge nivelul limită de captură.
            
            
               4.Autoritățile de control inspectează capturile de crevete nordic utilizând procedura de eșantionare evidențiată în anexa I.
            
            
               5.Detaliile inspecției și cantitatea de puiet de crevete nordic din eșantion se consemnează într-un raport de eșantionare, astfel cum este prevăzut în anexa II. Formularul de raport de eșantionare, prezentat în anexa II, se completează în mod corespunzător imediat după măsurarea eșantionului.
            
            
               6.În cazul în care cantitatea de crevete nordic la o lansare este mai mică de 100 kg, lansarea respectivă nu se utilizează ca bază pentru recomandarea unei închideri.
            
            
               Articolul 5
            
            
               Notificările privind atingerea nivelului limită
            
            
               1.Atunci când rezultatele eșantioanelor colectate în conformitate cu articolul 4 alineatul (4) de la cel puțin două lansări, prelevate într-un interval de timp de 96 de ore, indică faptul că cantitatea de puiet de crevete nordic atinge nivelul limită de captură, raportul (rapoartele) de eșantionare menționat(e) la articolul 4 alineatul (5) se completează imediat și se transmit punctului de contact din statul membru costier, care analizează dacă ar trebui instituită o închidere în timp real. Transmiterea rapoartelor de eșantionare poate fi completată cu o recomandare a autorităților de control responsabile cu inspecțiile privind instituirea unei închideri în timp real.
            
            
               2.În cazul în care proporția puietului de crevete nordic este mai mare de 40 % din captura totală din specia respectivă, autoritățile de control pot recomanda o închidere în timp real pe baza unui singur eșantion.
            
            
               Articolul 6
            
            
               Închiderea activităților de pescuit
            
            
               1.Pe baza rapoartelor de eșantionare menționate la articolul 4 alineatul (4), statul membru costier în cauză poate interzice pescuitul de crevete nordic cu traule de fund cu o dimensiune a ochiurilor de plasă de cel puțin 32 mm într-o zonă definită în conformitate cu articolul 7 (denumită în continuare „zonă închisă ”).
            
            
               2.În pofida alineatului (1), navele cu traule care pescuiesc crevete nordic utilizând o grilă Nordmøre de filtrare în funcție de dimensiuni, astfel cum este menționată în anexa III, pot fi autorizate să pescuiască crevete nordic în zona închisă. Navele care doresc să recurgă la această derogare își notifică intenția centrului de monitorizare a pescuitului din statul membru costier în cauză înainte de a intra în zona închisă.
            
            
               3.Navele care utilizează o grilă Nordmøre de filtrare în funcție de dimensiuni, astfel cum este menționată în anexa III, și care operează într-o zonă închisă fac obiectul unui program specific de monitorizare care urmează să fie stabilit de statele membre pentru a verifica proporția de puiet de crevete nordic din captura totală de exemplare din specia respectivă. Rezultatele acestor programe se transmit Comisiei în termen de cel mult 6 luni de la data de începere a programului și, ulterior, o dată la douăsprezece luni.
            
            
               4.În cazul în care inspecția unei nave care utilizează o grilă Nordmøre de filtrare în funcție de dimensiuni, astfel cum este menționată în anexa III, într-o zonă închisă indică o captură de puiet de crevete nordic care atinge nivelul limită de captură, nava trebuie să părăsească zona închisă pentru restul perioadei de închidere. 
            
         
         
            
               5.Cu toate acestea, nava se poate întoarce în zona închisă după ajustarea uneltelor și poate rămâne în zonă, cu condiția să obțină aprobarea autorităților de control competente. În acest caz, următoarea lansare a navei trebuie să facă obiectul unei inspecții din partea autorităților de control, pentru a se asigura că captura de puiet de crevete nordic nu atinge nivelul limită de captură.
            
            
               Articolul 7
            
            
               Întinderea geografică a zonei închise
            
            
               Limitele geografice ale unei zone închise se stabilesc pe baza următoarelor criterii:
            
            
               (a)la definirea zonei se ține seama, în special, de traiectoriile de lansare care au condus la decizia de închidere, de curbele de adâncime, de componența capturii și de activitatea de pescuit;
            
            
               (b)zona închisă nu depășește 50 de mile marine pătrate.
            
            
               Articolul 8
            
            
               Durata închiderii în timp real
            
            
               1.Închiderea în timp real intră în vigoare în ziua adoptării deciziei, la ora 24.00 UTC (ora universală coordonată). Adoptarea deciziei ar trebui programată astfel încât navele care operează în vecinătatea zonei să dispună de suficient timp pentru a fi informate în conformitate cu articolul 7.
            
            
               2.Zona rămâne închisă timp de 14 zile, după care închiderea încetează în mod automat la miezul nopții UTC.
            
            
               Articolul 9
            
            
               Statele costiere învecinate 
            
            
               1.Statele membre costiere pot solicita cooperarea cu statele costiere învecinate pentru a iniția o închidere în timp real, utilizând rezultatele eșantionărilor obținute de ambele părți ale frontierei.
            
            
               2.În cazul în care zona care urmează să fie închisă acoperă teritoriul și apele aflate sub suveranitatea sau jurisdicțiile a două sau mai multe state membre costiere, statul membru costier în cauză informează fără întârziere statele membre costiere învecinate cu privire la constatări și la decizia de a închide zona respectivă. Ulterior, statul costier învecinat poate să aibă în vedere o închidere în apele sale.
            
            
               3.Un stat membru costier poate invita statele costiere învecinate să preleve, în numele său, eșantioane din apele aflate sub suveranitatea sau jurisdicția lor.
            
            
               Articolul 10
            
            
               Informare
            
            
               1.După ce a decis închiderea în timp real în conformitate cu articolul 6, statul membru costier realizează, fără întârziere, următoarele: 
            
            
               (a)publică o notificare a închiderii în timp real pe site-ul său internet, inclusiv o hartă, coordonatele și raportul (rapoartele) de eșantionare care a(u) stat la baza adoptării deciziei de închidere; și
            
            
               (b)informează navele din vecinătatea zonei închise, în măsura posibilului; și
            
         
         
            
               (c)informează, prin intermediul unei notificări electronice, Direcția pentru pescuit din Norvegia, Comisia și centrele de monitorizare a pescuitului din statele membre relevante și din țările terțe ale căror nave de pescuit sunt autorizate să opereze în zona respectivă. Notificarea conține informații privind data și ora la care intră în vigoare închiderea, coordonatele care delimitează zona închisă și adresa de internet relevantă cu informații suplimentare. 
            
            
               2.Statele membre iau măsurile necesare pentru a se asigura că centrele lor de monitorizare a pescuitului informează navele care arborează pavilionul lor și care sunt afectate de închiderea în timp real.
            
            
               3.La cerere, statul membru costier în cauză transmite Comisiei rapoartele de eșantionare și justificările detaliate care au stat la baza deciziei privind închiderea în timp real adoptată în conformitate cu articolul 7.
            
            
               Articolul 11
            
            
               Traulele de fund cu grile Nordmøre
            
            
               (1)
                     Fără a aduce atingere articolului 7 din Regulamentul (CE) nr. 724/2010, traulele de fund care utilizează următoarele unelte de pescuit sunt exceptate de la interdicția privind pescuitul, în cazul în care sunt îndeplinite condițiile prevăzute în dispoziția respectivă:
            
            
               -
                     traulele de fund cu o dimensiune a ochiului de plasă de cel puțin 32 mm utilizate pentru pescuitul de crevetele nordic (Pandalus borealis), echipate cu o grilă de filtrare Nordmøre cu un spațiu maxim între bare de 19 mm, fără dispozitiv de reținere a peștilor;
            
            
               -
                     traulele de fund cu o dimensiune a ochiului de plasă mai mare de 70 mm utilizate pentru pescuitul de langustină (Nephrops norvegicus), echipate cu o grilă Nordmøre cu un spațiu maxim între bare de 35 mm, fără dispozitiv de reținere a peștilor;
            
            
               (2)
                     Statele membre de pavilion ale navelor care utilizează uneltele de pescuit menționate la alineatul (1) și care operează în cadrul unei închideri în timp real stabilesc un program specific de monitorizare pentru a verifica dacă capturile ating nivelul limită. În cazul în care capturile ating nivelul limită, navele respective trebuie să părăsească zona închisă pentru restul perioadei de închidere. Rezultatele acestor programe se transmit Comisiei în termen de cel mult 6 luni de la data de începere a programului și, ulterior, o dată la douăsprezece luni. În cazul în care rezultatele acestor programe indică depășirea nivelurilor limită de captură, aceste unelte nu ar mai trebui să fie exceptate.
            
            
            
               Articolul 12
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament se aplică de la 1 ianuarie 2020.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 1.10.2019
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 354, 28.12.2013, p. 22.
               
               
                  
                     (2)
                  
                        JO L 198, 25.7.2019, p. 105.
               
               
                  
                     (3)
                  
                        JO L 179, 16.7.2018, p. 1.
               
               
                  
                     (4)
                  
                        Procesul-verbal convenit al consultărilor în domeniul pescuitului dintre Uniunea Europeană și Norvegia privind măsurile tehnice din Skagerrak. Göteborg, 6 septembrie 2018.
               
               
                  
                     (5)
                  
                        Acordul dintre Uniunea Europeană și Regatul Norvegiei privind accesul reciproc la pescuit în Skagerrak pentru navele care arborează pavilionul Danemarcei, al Norvegiei și al Suediei.
               
               
                  
                     (6)
                  
                        JO L 213, 13.8.2010, p. 1.
               
               
                  
                     (7)
                  
                        DG MARE, contract ad-hoc nr. CSTEP 19-15.
               
               
                  
                     (8)
                  
                        JO L 198, 25.7.2019, p. 105.
               
               
                  
                     (9)
                  
                        Regulamentul (UE) nr. 724/2010 al Comisiei din 12 august 2010 de stabilire a normelor de aplicare a închiderilor în timp real ale anumitor activități de pescuit în Marea Nordului și Skagerrak (JO L 213, 13.8.2010, p. 1).
               
               
                  
                     (10)
                  
                        Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 43, 22.12.2009, p. 1).
               
               
                  
                     (11)
                  
                        https://stecf.jrc.ec.europa.eu/documents/43805/2537709/STECF+PLEN+19-02.pdf
               
               
                  
                     (12)
                  
                        REGULAMENTUL (UE) 2018/973 AL PARLAMENTULUI EUROPEAN ȘI AL CONSILIULUI din 4 iulie 2018 de stabilire a unui plan multianual pentru stocurile demersale din Marea Nordului și pentru activitățile de pescuit care exploatează stocurile respective, de precizare a detaliilor punerii în aplicare a obligației de debarcare în Marea Nordului și de abrogare a Regulamentelor (CE) nr. 676/2007 și (CE) nr. 1342/2008 ale Consiliului.
               
               
                  
                     (13)
                  
                        Regulamentul (UE) nr. 724/2010 al Comisiei din 12 august 2010 de stabilire a normelor de aplicare a închiderilor în timp real ale anumitor activități de pescuit în Marea Nordului și Skagerrak (JOL 213, 13.8.2010, p. 1).
               
               
                  
                     (14)
                  
                        https://stecf.jrc.ec.europa.eu/documents/43805/2537709/STECF+PLEN+19-02.pdf
               
               
                  
                     (15)
                  
                        Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 43, 22.12.2009, p. 1).
               
            
      
    ---documentbreak--- 
      
         
         
            
               ANEXĂ 
            
            
               Anexa I — Metodologia de eșantionare
            
            
               Prelevarea și măsurarea eșantioanelor se realizează în conformitate cu următoarele dispoziții.
            
            
               1. Ori de câte ori este posibil, eșantioanele se prelevă și se măsoară în strânsă cooperare cu comandantul și cu echipajul navei de pescuit. Comandantul și echipajul navei de pescuit trebuie încurajați să participe la acest proces. De asemenea, aceștia trebuie încurajați să împărtășească orice informații care ar putea fi relevante cu privire la delimitarea unei zone închise.
            
            
               2. Pentru estimarea componenței capturii se utilizează ca bază captura totală efectuată în cursul lansării.
            
            
               3. Prelevarea unui eșantion se realizează în conformitate cu următoarea procedură:
            
            
               a)
                     Prelevarea eșantionului trebuie realizată în așa fel încât să reflecte componența capturii de creveți din specia Pandalus efectuată în cursul lansării. În acest scop, comandantul sau o persoană desemnată de acesta asistă la prelevarea eșantionului. 
            
            
               b)
                     Dimensiunea minimă a eșantionului este de 2 kg  sau de 1 litru de creveți din specia Pandalus. 
            
            
               4. Cantitatea de creveți din specia Pandalus cu o lungime mai mică decât lungimea limită se calculează ca procent din numărul total de creveți din specia Pandalus incluși în eșantion.
            
            
               5. Formularul de raport de eșantionare, prezentat în anexa II, se completează în mod corespunzător imediat după măsurarea eșantionului.
            
            
               
            
               Anexa II 
            
            
                     
                        ÎNCHIDERILE ÎN TIMP REAL - RAPORTUL DE EȘANTIONARE ADRESAT STATULUI COSTIER
                     
                  
               
                     
                        CREVEȚI DIN SPECIA PANDALUS și lungime minimă.
                     
                  
               
                     
                        Detalii inspecție/monitorizare
                     
                  
                  
                     
                        Platformă inspecție
                     
                  
                  
                     
                        Nume inspector/observator
                     
                  
                  
                     
                        Nume inspector/observator
                     
                  
                  
                     
                        Data și ora (1) inspecției/monitorizării
                     
                  
                  
                     
                        Poziția (2) inspecției/monitorizării
                     
                  
               
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Detalii navă de pescuit
                     
                  
                  
                     
                        Denumire
                     
                  
                  
                     
                        Indicativ
                     
                  
                  
                     
                        Număr de înregistrare
                     
                  
                  
                     
                        Stat de pavilion
                     
                  
                  
                     
                        Tip de unelte
                     
                     
                        Simple/duble
                     
                  
                  
                     
                        Dimensiunea ochiurilor plasei, în mm
                     
                  
               
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Măsuri de selecție
                     
                  
                  
                     
                        Grilă (pentru filtrarea creveților din specia Pandalus)
                     
                  
                  
                     
                        Grilă, mm
                     
                  
                  
                     
                        Altele
                     
                  
                  
                     
                  
                  
                     
                        Plasă de colectare
                     
                  
                  
                     
                        Dimensiunea ochiurilor plasei de colectare
                     
                  
               
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Detalii operațiune de pescuit 
                     
                  
                  
                     
                        Începere
                     
                  
                  
                     
                        Dată și oră (1)
                     
                  
                  
                     
                        Poziția (2)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                  
                  
                     
                        Încetare
                     
                  
                  
                     
                        Dată și oră (1)
                     
                  
                  
                     
                        Poziția (2)
                     
                  
                  
                     
                        Durata operațiunii de pescuit (3)
                     
                  
                  
                     
                         
                     
                  
               
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Detalii captură 
                     
                  
                  
                     
                        Captura totală estimată la lansare (kg)
                     
                  
                  
                     
                         
                     
                  
               
                     
                  
                  
                     
                        Captura totală de creveți din specia Pandalus estimată la lansare (kg)
                     
                  
                  
                     
                  
               
                     
                  
                  
                     
                        Dimensiunea eșantionului de creveți din specia Pandalus (kg/litru)
                     
                  
                  
                     
                         
                     
                  
               
                     
                  
                  
                     
                        Număr total de creveți din specia Pandalus din eșantion
                     
                  
                  
                     
                         
                     
                  
               
                     
                  
                  
                     
                        Numărul de creveți din specia Pandalus sub lungimea minimă din eșantion
                     
                  
                  
                     
                         
                     
                  
               
                     
                  
                  
                     
                        % de creveți din specia Pandalus subdimensionați (numărul celor sub lungimea minimă/numărul total)
                     
                  
                  
                     
                         
                     
                  
               
                     
                        Observații și informații suplimentare
                     
                  
                  
                     
                        Informații suplimentare din alte surse, de exemplu primite de la comandant.
                     
                  
               
                     
                        Inspector 
                           Semnătură
                     
                  
                  
                     
                        Nu este necesară în cazul în care raportul este completat electronic și transmis prin e-mail statului costier.
                     
                     
                  
               
                     
                        (1) zz/ll/aa hh mm (oră locală 24 ore).
                           (2) de exemplu, 56°24' N 01° 30' E.
                           (3) hh mm.
                     
                  
               
               Anexa III — Grila de filtrare pentru pescuitul de creveți din specia Pandalus care urmează să fie autorizată în cadrul închiderii în timp real
            
            
            
               Traul de fund cu o dimensiune a ochiului de plasă al extensiei și al sacului traulului de cel puțin 35 mm, echipat cu o grilă de filtrare cu un spațiu între bare de maximum 19 mm în partea superioară a grilei și o distanță minimă între bare de 9,5 mm în partea inferioară a grilei. În spatele părții inferioare a grilei se află un orificiu neblocat de evacuare către fundului mării. În partea posterioară a grilei de filtrare se aplică o dimensiune a ochiului de plasă de cel puțin 35 mm.